钦定古今图书集成/明伦汇编/氏族典/第164卷 > 《廖用贤尚友录》 > 潘选
## 钦定古今图书集成/明伦汇编/氏族典/第164卷 > 《廖用贤尚友录》 > 潘选

按《名山藏本行记》：选，婺源人。第进士，为江山知县，屡
请归养。既陞户部主事，而父卒，哀毁不胜。服阕，升山
西按察佥事。念母老，恳求致仕，不允。忧热得疾，遂弃
官归。至家，值母病，忽思食鲫羹，急不可得，家人请以
他鱼代之，选曰：“欺母欺天也。”解衣入捕池中，立得二
鲫，作羹进母，母遂安好。母以寿终，选哭仆丧次后七
日而没。选正己率物，风裁严肃。其为佥事时，吏多望
风解印绶。